Osobitná časť
K § 1
V súlade s Kolektívnou zmluvou vyššieho stupňa v štátnej službe na rok 2007 sa navrhuje zvýšiť platové tarify štátnych zamestnancov o 4 % tak, ako to ustanovuje príloha k návrhu nariadenia vlády.

Navrhované zvýšenie platových taríf štátnych zamestnancov má nadobudnúť účinnosť 1. júla 2007. Schválením návrhu nariadenia vlády v súlade s § 105  zákona o štátnej službe strácajú platnosť platové tarify uvedené v osobitnom predpise (nariadenie vlády Slovenskej republiky č. 270/2006 Z. z. o zvýšení platových taríf štátnych zamestnancov). 
K § 2
Zrušuje sa nariadenie vlády SR č. 270/2006 Z. z. o zvýšení platových taríf štátnych zamestnancov. 

K § 3 
Nadobudnutie účinnosti návrhu nariadenia vlády sa v súlade s Kolektívnou zmluvou vyššieho stupňa v štátnej službe na rok 2007 a zákonom č. 681/2006 Z. z. o štátnom rozpočte na rok 2007 navrhuje dňom 1. júla 2007.